मंत्रिमंडल ने दीघा से दीदारगंज के बीच गंगा पथ के निर्माण के लिए दो हजार करोड़ रुपये का कर्ज हुडको से लेने के प्रस्ताव को भी स्वीकृति दी। साथ ही इस योजना पर खर्च के संशोधित प्रारूप को भी मंजूरी दी है। अब दीघा-दीदारगंज गंगा पथ के निर्माण पर कुल 3390 करोड़ रुपये खर्च किए जाएंगे। इसके साथ ही मंत्री, राज्य मंत्री और मंत्री पद की सुविधा प्राप्त नेताओं के मानदेय में वृद्धि के प्रस्ताव को भी मंत्रिमंडल ने स्वीकृति दे दी है।